text: Het derde deel.
  Savl verhoorende, dat de Philistenen tot de Sunem quamen, wert verschrickt, vraecht den Heere om raedt, maer en vercrijght gen antwoordt, noch door Propheten, noch door droomen, versoeckt der haluen, sinneloos en verlaten, sijn ongheluck te weten door toouery, vraecht naer eenen Toouenaer, hem wort een Vrou ghewesen, tot Endor die daer in eruaren was, genaemt Pythonissa. Maer David was ter wijlen by de Phi-listenen, ende wert vande Vorsten benijdt, ende dat noch te meer, wanneer sy teghen Savl souden strijden, waerom sy begheerden dat David 'thuys soude trecken, in sijn gegheuen stadt Ziklagh, maer David wederom keerende, vint Ziklagh verbrandt, ende sijn twee huysvrouwen Abigail, ende Achinoam gheuangen van de Amalechiten, vraeght daerom bedroeft sijnde den Heere om raet die hem verhoort, ende belooft hem ouerwinnighe.